钦定古今图书集成/明伦汇编/闺媛典/第279卷 > 皇清十二 > 徐时信妻刘氏
## 钦定古今图书集成/明伦汇编/闺媛典/第279卷 > 皇清十二 > 徐时信妻刘氏

按《金谿县志》：刘氏，印山徐时信妻。信没，刘年十九，遗孤廷辉甫六月，氏恸哭欲从死，姑劝止之，纫麻绩苎，茕然独守，事姑教子，不以贫故少怠，历六十年如一日。幼习诗，邻女以诗询刘曰：“终温且惠，淑慎其身，非辞藻之谓。” 顺治间，有司旌其闾。年八十卒。